Spennandi tónleikar í Hörpu í nóvember og desember . Fjölbreytt dagskrá er fram undan í Hörpu í nóvember og desember . Þar má nefna tónleika 30. nóvember þar sem á dagskrá verða píanókonsert Mozarts nr. 24 í c-moll og Ein Heldenleben ( Hetjulíf ) , hljómsveitarverk Richards Strauss . Mozart samdi píanókonsertinn árið 1786 þegar hann stóð á hátindi frægðar sinnar , um sama leyti og Brúðkaup Fígarós varð til . Verkið er talið vera á meðal hinna bestu sem meistarinn festi á blað og er jafnframt eitt þeirra verka sem hvað mest áhrif höfðu á Beethoven . Víkingur Heiðar Ólafsson kemur til með að leika píanókonsertinn . Sinfóníuhljómsveit Íslands , undir stjórn Dima Slobodeniouk , flytur aftur á móti Ein Heldenleben sem er frá árinu 1898 en þar dregur Strauss upp mynd af sjálfum sér sem eins konar ofurmenni sem sigrast á mótlæti heimsins . Þessi stórbrotna tónsmíð hefur ekki heyrst á Íslandi í meira en áratug . Tónleikarnir verða haldnir í Eldborg , Hörpu , 30. nóvember klukkan 19.30 . Mynd : Víkingur Heiðar Ólafsson leikur píanókonsert eftir Motzart .